EkBass/fiwiki-20250220-pages-articles huggingface dataset:
Biotiinisyntaasi

Biotiinisyntaasi on entsyymi, joka katalysoi biotiinin biosynteesin viimeistä vaihetta, jossa detiobiotiinista muodostuu biotiinia. Entsyymiä esiintyy muun muassa useissa bakteereissa, kasveissa ja sienissä. Eläimillä ei entsyymiä ole. Biotiinisyntaasin EC-numero on EC 2.8.1.6. ==Rakenne ja toiminta== Biotiinisyntaasi on rakenteeltaan kahdesta samanlaisesta alayksiköstä muodostuva homodimeeri. Esimerkiksi Escherichia coli -bakteerin entsyymin alayksiköiden molekyylimassa on noin 39 kDa ja koko entsyymin molekyylimassa on 78 kDa. Biotiinisyntaasi on rauta-rikkiproteiini ja sisältää kahdenlaisia raudan ja rikin muodostamia klustereita. Nämä klusterit ovat 2Fe-2S-klusteri, jossa rautaioni on sitoutunut kysteiiniaminohappoihin ja 4Fe-4S-klusteri, joka on muodostunut rauta- ja sulfidi-ioneista. Biotiinisyntaasi tarvitsee koentsyymikseen S-adenosyylimetioniinin. Lisäksi entsyymi vaatii toimiakseen ferredoksiinin tai flavodoksiinin. Biotiinisyntaasi kuuluu niihin harvoihin entsyymeihin, jotka katalysoivat radikaalireaktioita. Entsyymissä rikin lähteenä toimii rauta-rikkiklusteri. Reaktiomekanismin ensimmäisessä vaiheessa entsyymi siirtää elektroneja ferredoksiinilta tai flavodoksiinilta S-adenosyylimetioniilille, josta muodostuu radikaali. Tämä radikaali vastaanottaa detiobiotiinin metyyliryhmältä protonin abstraktioreaktiolla, ja pelkistyy itse metioniiniksi ja 5'-deoksiadenosiiniksi. Näin detiobiotiinista muodostuu radikaali, joka muodostaa sidoksen rauta-rikki-klusterin sulfidi- ionin kanssa. Seuraavassa vaiheessa toinen S-adenosyylimetioniinista muodostunut radikaali ottaa vastaa saman detiobiotiinimolekyylin toiselta metyyliryhmältä protonin, jolloin muodostuu uusi radikaali. Tämäkin radikaali reagoi klusterin sulfidi-ionin kanssa, jolloin muodostuu rikkiä sisältävä heterosyklinen rengasrakenne ja biotiini vapautuu entsyymistä. Prosessissa rauta pelkistyy hapetusluvulta +III hapetusluvulle +II. ==Lähteet== Luokka:Transferaasit
Leo Sormunen

Leo Daniel Johannes SormunenYlioppilastutkintolautakunta (s. 6. maaliskuuta 1996 Espoo) on suomalainen jääkiekkoilija, joka pelaa Suomi-sarjajoukkue Kiekko-Espoossa. Hän on pelipaikaltaan oikea laitahyökkääjä. ==Ura== Sormunen valittiin Pohjola-leirille Helsingin IFK:sta vuonna 2010. Hän siirtyi juniorina sittemmin Karhu-Kissoihin. Sormunen oli kaudella 2011–2012 C-nuorten I-divisioonassa joukkueensa paras pistemies, maalintekijä ja syöttäjä tehoilla 25+35=60, joilla hän sijoittui sarjan pistepörssissä kuudenneksi. Sormunen pelasi samalla kaudella myös yhden ottelun lainalla Jokereiden C-nuorten SM- sarjajoukkueessa. Kaudella 2012–2013 hän nousi Karhu-Kissojen B2-nuorten kapteeniksi. Sormunen oli joukkueen paras pistemies ja syöttäjä sekä B2-nuorten SM-karsinnoissa tehoilla 6+12=18 että B2-nuorten Mestiksen runkosarjassa tehoilla 12+29=41. Hän voitti koko jälkimmäisenä mainitun sarjan piste- ja syöttöpörssin, kuten myös pudotuspeleissä tehoilla 5+6=11. Kaudeksi 2013–2014 Sormunen siirtyi Jokereiden B-nuoriin, jossa hän voitti kauden päätteeksi SM-hopeaa. Kaudella 2014–2015 Sormunen pelasi seuran A-nuorten lisäksi myös kuusi ottelua lainalla Karhu-Kissojen A-nuorten Mestisjoukkueessa. Kaudeksi 2015–2016 hän siirtyi Saimaan Pallon A-nuoriin. Kaudella 2016–2017 Sormunen debytoi seuran SM-liigajoukkueessa. Hän teki liigadebyyttinsä 23. helmikuuta 2017 vieraissa Helsingin IFK:ta vastaan. Sormuselle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa.Curtis Hamilton, Matti Järvinen, Joona Jääskeläinen, Per Savilahti-Nagander ja Brock Trotter Hän sai ottelussa jääaikaa 4.31 minuuttia. Sormunen sai myös yhden kahden minuutin jäähyn estämisestä. Hän pelasi kauden aikana SM-liigassa kaikkiaan seitsemän runkosarjaottelua ilman tehopisteitä. Sormunen siirtyi kaudeksi 2017–2018 Kiekko-Vantaan A-nuorten Mestisjoukkueeseen. Hän voitti joukkueen sisäisen piste- ja syöttöpörssin tehoilla 10+25=35. Sormunen voitti kauden päätteeksi A-nuorten Mestiksen mestaruuden. Kaudeksi 2018–2019 hän siirtyi vuoden mittaisella sopimuksella Suomi-sarjajoukkue Kiekko-Espooseen. ==Muuta== Sormunen valmistui ylioppilaaksi Leppävaaran lukiosta syksyllä 2015. ==Tilastot== 2014–2015 Karhu-Kissat A-Mestis 4 2 3 5 0 – – – – – Jokerit A-SM 31 9 2 11 47 6 0 0 0 8 2015–2016 SaiPa A-SM 44 3 8 11 48 2 0 0 0 0 2016–2017 SaiPa A-SM 40 8 6 14 75 – – – – – SaiPa SM-liiga 7 0 0 0 2 – – – – – 2017–2018 Kiekko-Vantaa A-Mestis 32 10 25 35 64 8 4 3 7 2 1 kausi yhteensä SM-liiga 7 0 0 0 2 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1996 syntyneet Luokka:Elävät henkilöt
Luettelo televisiosarjan Blacklist jaksoista

Blacklist (The Blacklist) on yhdysvaltalainen rikosdraamasarja, jonka on luonut Jon Bokenkamp. Sitä alettiin esittää Yhdysvalloissa NBC-kanavalla 23. syyskuuta 2013. Suomessa sarja on katsottavissa Netflixissä ja Elisa Viihde Viaplayssa. Kausi Jaksot Ensiesitys Avausjakso Päätösjakso 1 22 23. syyskuuta 2013 12. toukokuuta 2014 2 22 22. syyskuuta 2014 14. toukokuuta 2015 3 23 1. lokakuuta 2015 19. toukokuuta 2016 4 22 22. syyskuuta 2016 18. toukokuuta 2017 5 22 27. syyskuuta 2017 16. toukokuuta 2018 6 22 3. tammikuuta 2019 17. toukokuuta 2019 7 19 4. lokakuuta 2019 15. toukokuuta 2020 8 22 13. marraskuuta 2020 23. kesäkuuta 2021 9 22 21. lokakuuta 2021 27. toukokuuta 2022 10 22 26. helmikuuta 2023 13. heinäkuuta 2023 ==Jaksot== ===1. tuotantokausi (2013–2014)=== |} ===2. tuotantokausi (2014–2015)=== |} ===3. tuotantokausi (2015–2016)=== |} Bokenkamp ja Eisendrath käsikirjoittivat Michael Dinnerin ohjaaman 22:n jakson tarkoituksenaan mahdollistaa tuleva sisarsarja. Toukokuussa 2016 NBC tilasi sisarsarjan nimeltä The Blacklist: Redemption, jonka esittäminen aloitettiin yhdysvalloissa 23. helmikuuta 2017. ===4. tuotantokausi (2016–2017)=== |} ===5. tuotantokausi (2017–2018)=== ===6. tuotantokausi (2018-2019)=== ===7. tuotantokausi (2019-2020)=== ===8. tuotantokausi (2020-2021)=== ===9. tuotantokausi (2021-2022)=== === 10. tuotantokausi (2023) === == Lähteet == * The Blacklist TV.comissa * Blacklist TV5:fi sivustolla === Viitteet === ==Aiheesta muualla== * Blacklist
Alfa Romeo Giulietta (1977)

Alfa Romeo Giulietta on Alfa Romeon vuosina 1977–1985 valmistama ylemmän keskiluokan neliovinen sedan, joka korvasi edeltäneen Giulia-mallin. Nimi lainattiin vuosina 1954–1965 valmistelulta Giuliettalta. Mallin korvaajaksi tuli Alfa Romeo 75. Alfa Romeo Giulietta esiteltiin vuonna 1977 pienemmän Alfasud- ja suuremman Alfetta-mallin väliin. Suurin osa auton tekniikasta oli yhteistä Alfettan kanssa. Alun perin tarjolla oli vain kaksi bensiinimoottoria, 1,3- (95 hv) ja 1,6-litraiset (109 hv). Vuonna 1979 mallistoa laajennettiin 1,8-litraisella (122 hv), ja seuraavana vuonna 2,0-litraisella (130 hv). Vuonna 1981 Giuliettaa uudistettiin ensi kerran: se sai muun muassa korin muovilistat ja pienen ilmanottoaukon C-pilariin. Sisätilojen uudistuksia olivat uudet istuimet ja ohjauspyörä. Pariisin autonäyttelyssä 1982 esiteltiin Giulietta 2.0 Turbo Autodelta -malli, jossa oli turboahdettu 2,0-litrainen moottori, jonka teho oli 175 hevosvoimaa. Kaikissa pyörissä oli ilmajäähdytetyt levyjarrut ja jousitukseen oli tehty muutoksia. Samana vuonna valmistettiin myös pieni erä 2.0 Ti -mallia, joka erosi tavallisesta 2,0-litraisesta lähinnä vain ulkonäöllisesti. Toinen kasvojenkohotus tuli vuonna 1983, jolloin puskurit ja kojelauta vaihdettiin uusiin. Giulietta 2.0 Turbo Autodelta nimettiin yksinkertaisemmin Giulietta Turbodeltaksi, ja kyseistä mallia valmistettiin noin 200 kappaletta. Vuoden 1983 uutuutena oli myös 2,0-litrainen (82 hv) turbodiesel. == Lähteet == == Aiheesta muualla == Giulietta (1977) Luokka:D-segmentin autot Luokka:1970-luvun autot Luokka:1980-luvun autot
Riz Ahmed

Rizwan ”Riz” Ahmed (s. 1. joulukuuta 1982 Lontoo) on brittiläis- pakistanilainen näyttelijä ja rap-artisti. Hänet tunnetaan myös taiteilijanimellään Riz MC. Hän sai vuoden 2020 elokuvasta Metallin soundi parhaan miespääosan Golden Globe- ja Oscar-ehdokkuuden. ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2008 Shifty Shifty Shifty 2009 Rage Rage Vijay 2010 Four Lions Four Lions Omar 2010 Centurion Centurion Tarak 2011 Black Gold Black Gold Ali 2011 Trishna Trishna Jay 2012 The Reluctant Fundamentalist The Reluctant Fundamentalist Changez 2012 Ill Manors Ill Manors Aaron 2013 Closed Circuit Closed Circuit Nazrul Sharma 2014 Nightcrawler Nightcrawler Rick 2016 Jason Bourne Jason Bourne Aaron Kalloor 2016 City of Tiny Lights City of Tiny Lights Tommy Akhtar 2016 Una Una Scott 2016 Rogue One: A Star Wars Story Rogue One: A Star Wars Story Bodhi Rook 2018 Venom Venom Carlton Drake / Riot 2020 Metallin soundi Sound of Metal Ruben Stone 2020 Mogul Mowgli Mogul Mowgli Zed 2021 Encounter Encounter Malik Khan Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2006 Berry’s Way Berry’s Way Amir Televisioelokuva 2006 Matkalla tuhoon 9/11 The Path to 9/11 Yosri Minisarja 2006 Banglatown Banquet Banglatown Banquet Razual Televisioelokuva 2006 Tie Guantanamoon The Road to Guantanamo Shafiq Rasul Dokumentti 2007 Sisko ja veli Britz Sohail Wahid Televisioelokuva 2008 Dead Set Dead Set Riq 5 jaksoa 2008 Wired Wired Manesh Kunzru 3 jaksoa 2011 The Fades The Fades Neil 1 jakso 2016 The Night Of The Night Of Nasir Khan 8 jaksoa 2016 The OA The OA Elias Rahim 4 jaksoa 2017 Girls Girls Paul-Louis 1 jakso ==Diskografia== * Microscope (2011) * Englistan (mixtape, 2016) ==Lähteet== ==Aiheesta muualla== * * Luokka:Englantilaiset näyttelijät Luokka:Primetime Emmy -palkinnon saajat Luokka:Vuonna 1982 syntyneet Luokka:Elävät henkilöt
DS 7 Crossback

DS 7 Crossback on DS Automobilesin vuodesta 2017 lähtien valmistama crossover- tyyppinen henkilöautomalli, joka esiteltiin Geneven autonäyttelyssä keväällä 2017. Se perustuu samalle EMP2-pohjalevylle kuin esimerkiksi Citroën C5 Aircross ja Peugeot 3008. Vuoden 2017 Euro NCAP -kolaritestistä DS 7 Crossback sai tulokseksi täydet viisi tähteä. Bensiinimoottorivalikoimassa ovat kolmesylinterinen 1,2-litrainen (130 hv) ja nelisylinterinen 1,6-litrainen (181/225 hv) Puretech. Dieselmoottorit ovat 1,5- (130 hv) ja 2,0-litraiset (177 hv) BlueHDi:t. Lisäksi vuodesta 2019 lähtien saatavana on ollut nelivetoinen lataushybridimalli E-Tense, jossa on 1,6-litraisen bensiinimoottorin apuna sähkömoottori. Niiden yhteisteho on 300 hevosvoimaa. DS esittelee 27. kesäkuuta 2022 DS 7 Crossbackin uudistetun version, joka on samanlainen kuin viimeaikainen DS 4 II. Se menettää tässä yhteydessä nimensä "Crossback" ja siitä tulee DS 7, joka oli jo sen nimi Kiinassa. == Lähteet == == Aiheesta muualla == Luokka:DS Automobiles Luokka:J-segmentin autot Luokka:2010-luvun autot Luokka:2020-luvun autot
Uunsi

Uunsi on somalialainen hajuste. Sitä valmistetaan pihkasta, sokerista ja tuoksuöljyistä, jotka sekoitetaan toisiinsa kuumana. Uunsia poltetaan suitsutusastiassa nimeltä dab-qaad. Se tarkoittaa ”tulen pitäjää”. Uunsia käytetään muun muassa vaatteiden hajustamisessa. Perinteisesti somalit hajustavat kotinsa ruokailun jälkeen uunsilla tai luubaanilla. Naimisissa olevat naiset käyttävät uunsia raikasteena. Hajustettu pihka pannaan suitsukeastiaan, joka asetetaan naisen jalkojen väliin, perinteisen somalimekon diraan sisälle. Hajusteen väitetään puhdistavan intiimialueet ja kainalot. == Lähteet == Luokka:Hajusteet Luokka:Somalialainen kulttuuri
Mullutu-Suurlaht

Mullutu-Suurlaht on Virossa Saarenmaalla sijaitseva luonnollinen järvi, joka muodostuu kahdesta järvialtaasta Mullutu laht ja Suurlaht. Järveltä on Kuresaareen pari kilometriä matkaa. == Maantietoa == Järven vesialueen pinta- ala on 960 hehtaaria (ha) ja siinä on yli 7 saarta, joiden yhteinen pinta-ala lisää järven alaa vielä 7,4 ha. Järven laskujoki on vain 3 kilometriä pitkä Nasva jõgi, joka laskee Itämereen Kuresaaren länsipuolella. Järven vedenpinnankorkeus vastaa meren vedenpinnan korkeutta. Korkeanveden aikana vesi virtaa Nasvaa pitkin järveen ja matalanveden aikana takaisin mereen. Tämän vuoksi järven vesi on suolaista. Järvessä on kaksi toisiinsa yhteydessä olevaa järviallasta. Itäpuolinen järviallas on Suurlaht (myös Kellamäe laht), jonka vesialueen pinta-ala on 538 ha ja johon tulee lisätä saarten osuus 5 ha. Suurin saarista on Rahinu saar, jonka pinta-ala on noin 3 ha. Järveen laskee Unimäe jõgi ja muita järveen johdettuja ojia. Vettä tulee myös pohjassa olevista lähteistä. Järvialtaan keskisyvyys on 1,2 metriä ja suurin syvyys 2,1 metriä. Järven rantaviivan pituus on 16,2 kilometriä. Yhteistä kaikille rannoille on mataluus ja kivisyys, mutta paikoin ne ovat myös savisia ja mutaisia. Länsipuolella sijaitsee Mullutu laht (myös Suur Mullutu laht). Sen pinta-ala on 413 ha, johon lisätään vielä 6 saaren yhteispinta-ala 2,4 ha. Suurin saari on Rombirahu, jonka pinta-ala on hehtaarin suuruinen. Järveen laskevat Kaarmise- ja Kärla jõgi ja järven eteläpäästä alkaa laskujoki Nasva jõgi. Altaan keskisyvyys on 0,9 metriä ja suurin syvyys 1,7 metriä. Sen rantaviivan pituus on 19,5 kilometriä ja rannat ovat samanlaisia kuin Suurlahdessakin. == Järven luokittelu ja ekologia == Järvi on Viron järviluokituksen mukaan ”rantajärvi” (), joka on siis kuroutunut erilleen merestä geologisesti ajatellen varsin hiljattain. Tällaiset järvet muodostavat muutaman sadan vuoden ajan murtovesialtaan, jossa menestyvät sekä makean- että suolaisen veden lajisto. Yleisesti näitä järviä voidaan kutsua halotrofisiksi järviksi. Järvi on lievästi rehevöitynyt tai rehevöitynyt ja matalana järvenä valoa riittää hyvin järven pohjalle asti. Järven happitilanne on hyvä paitsi talvella jään alla, jolloin happitilanne heikkenee. Yhtyeys merenlahteen on avoin kaloille, mikä näkyy järven kalastosta. Yleisesti tavattavia kalalajeja ovat salakka, made, ruutana, seipi, ankerias, törö, säyne, ahven, hauki, kiiski, särki, sorva ja suutari. Järvelle tehtiin vasta 2007 ensimmäinen eliöstön tilaa kartoittava tutkimus osana laajempaa 20 Viron rannikkojärven kartoitusta. == Lähteet == Luokka:Saarenmaan kunta Luokka:Saarenmaan järvet Luokka:Läänesaarten alavesistöalue
Tadashi Yamashina

Tadashi Yamashina (s. 8. toukokuuta 1951 Chiba)Tadashi Yamashina OldRacingCars.com on japanilainen entinen Toyotan Formula 1 -tallin tallipäällikkö. Yamashina toimi Toyotan tallipäällikkönä kesästä 2007 lähtien korvaten Tsutomu Tomitan. Ennen tallipäällikön pestiä hän toimi tallin moottoriurheiluosaston varapuheenjohtajana.Toyotan tallipäällikkö vaihtuu kesken kauden == Lähteet == Luokka:Formula 1 -tallipäälliköt Luokka:Vuonna 1951 syntyneet Luokka:Elävät henkilöt Luokka:Japanilaiset urheilualan henkilöt
Orbánin hallitus

Orbánin hallitus voi viitata seuraaviin Unkarin hallituksiin, joissa Viktor Orbán oli pääministerinä: * Orbánin I hallitus, 6. heinäkuuta 1998 – 27. toukokuuta 2002 * Orbánin II hallitus, 29. toukokuuta 2010 – 6. kesäkuuta 2014 * Orbánin III hallitus, 6. kesäkuuta 2014 – 18. toukokuuta 2018 * Orbánin IV hallitus, 18. toukokuuta 2018 –
Áile Aikio

Áile Ingá Aikio (s. 8. kesäkuuta 1979 Utsjoki) on saamelainen toimittaja. Hän työskenteli Yle Sápmin toimituksessa vuosina 2012–2015. Sitä ennen hän oli amanuenssina 2005–2013 saamelaismuseo Siidassa. Aikio palasi museoon kesällä 2016. Aikio on valmistunut vuonna 2012 filosofian maisteriksi Helsingin yliopistosta, pääaineenaan kansatiede. Hänet valittiin valmistuttuaan Siidan amanuenssiksi vastuullaan museon valokuva-, esine- ja arkistokokoelmat. Vuonna 2013 hän siirtyi Inariin Yle Sápmin toimitukseen ja palasi Siidan amanuenssiksi 2016 vastuualueenaan näyttelyt ja museopedagogiikka. == Lähteet == Luokka:Suomalaiset toimittajat Luokka:Saamelaiset henkilöt Luokka:Vuonna 1979 syntyneet Luokka:Elävät henkilöt
Mastodonsaurus

Mastodonsaurus on jättimäinen sukupuuttoon kuolleiden panssarisammakoiden suku, joka eli triaskauden keskivaiheilla noin 230 miljoonaa vuotta sitten Euroopassa ja Afrikassa. Mastodonsaurus kasvoi jopa neljä metriä pitkäksi. Sillä oli lyhyt ruumis ja häntä, sekä massiivinen litteä kallo. Täysikasvuisen yksilön kallon pituus saattoi olla 1,5 metriä. Sen leuat olivat täynnä pieniä, teräviä hampaita, ja pari torahammasta työntyi ylös sen alaleuasta ja yläleuan aukkojen läpi.Malam, Parker 2002, s. 18 Mastodonsaurus söi ainoastaan kalaa, jota se saalisti järvissä, lammissa ja soilla joissa se eli. == Galleria == Image:Mastodonsaurus_giganteus.JPG|Mastodonsaurus giganteuksen luuranko Image:Mastodonsaurus.jpg|Piirros Mastodonsauruksesta ja Rhynchosauria- matelijasta, 1894 Image:Mastodonsaurus giganteus 2.JPG Image:Mastodonsaurus3.jpg|Mastodonsaurus torvus Image:Mastodonsaurus NT.jpg == Lähteet == * === Viitteet === Luokka:Panssarisammakot
Drone

Drone voi tarkoittaa seuraavia asioita: * Miehittämätön ilma-alus * Miehittämätön sotilaallinen ilma-alus * Borduna, pitkä ääni, joka soi taustalla riippumatta ympäröivistä soinnuista; bassossa olevaa bordunaa kutsutaan urkupisteeksi. * Drones, englantilaisen rockyhtye Musen seitsemäs studioalbumi.
Anna-Liisa Haavikko

Anna-Liisa Haavikko (s. 23. helmikuuta 1960 Toivakka) on suomalainen toimittaja. Hän on valmistunut filosofian maisteriksi 1993 Helsingin yliopistosta pääaineenaan folkloristiikka.375 humanistia, Helsingin yliopisto. Viitattu 23.2.2017 Haavikko aloitti uransa kirjoittavana toimittajana paikallislehdessä mutta on sittemmin siirtynyt toimittamaan radio- ja televisio-ohjelmia. Hän on toimittanut muun muassa Ylen Julkinen sana -ohjelmaa, jossa käsitellään ajankohtaisia median, julkisuuden ja tietoyhteiskunnan aiheita.Julkinen sana. Radiot.fi Viitattu 23.2.2017 Haavikko on ollut Kopioston hallituksen jäsen vuodesta 2015, Journalistiliiton tekijänoikeusvaliokunnan puheenjohtaja ja jäsen vuodesta 2015, liiton hallituksen jäsen 2011–2014 ja Tiedonjulkistamisen neuvottelukunnan jäsen vuodet 2009–2018. Anna-Liisa Haavikko on naimisissa kustantaja Heikki Haavikon kanssa, jonka isä oli kirjailija Paavo Haavikko. ==Teokset== * Naisten marssi, 1994 (toim.) * Ja sodan vuosiin sattui nuoruus, 1994 (toim.) * Nuoruuden kolmas näytös, 1995 (toim.) * Lyhyet vuodet 1996, (toim.) * Täysiä vuosia 1949, 1999 (toim.) * Täysiä vuosia 1950, 1999 (toim.) * Mummokirja, 2004 (valokuvat: Natalia Baer, toim.: Anna-Liisa Haavikko, Liisa Vihmanen) * Aila Meriluoto: Tältä kohtaa : päiväkirja vuosilta 1975-2004, 2010 (toim.) * Secrecy – Eva Wardi; teksti Anna-Liisa Haavikko, Helsinki: Sémiosquare, 2013 ISBN 978-951-97491-1-2 * Kaari : kirjailija Kaari Utrion elämä. Anna-Liisa Haavikko. Helsinki: Siltala, 2021. ISBN 978-952-234-571-4 == Lähteet == Luokka:Suomalaiset toimittajat Luokka:Vuonna 1960 syntyneet Luokka:Elävät henkilöt
Stereospondyli

Stereospondyli on sukupuuttoon kuollut panssarisammakoiden kladi, joka eli permikauden lopulta liitukauden alkuun. Ryhmän jäsenet selvisivät permikauden joukkosukupuuttosta alueella, joka todennäköisesti sijaitsee nykyisessä Australiassa. Niinpä ne levittäytyivät adaptiivinen radiaatio -prosessin ansiosta muihin osiin Pangeaa, ja ryhmä saavutti laajimman levinneisyytensä ja monipuolisuutensa triaskauden alussa.Dias-da-Silva et al. (2009) First record of stereospondyls (Tetrapoda, Temnospondyli) in the Upper Triassic of Southern Brazil. Gondwana Research, vsk 15, nro 1, helmikuuta 2009, s 131-136. == Fylogenia == Yates & Warren (2000) ja Damiani (2001) pohjalta:Damiani, R.J. (2001) A systematic revision and phylogenetic analysis of Triassic mastodonsauroids (Temnospondyli: Stereospondyli). Zool. J. Linn. Soc. 133: 379-482. == Lähteet == == Kirjallisuutta == *Schoch, R. R. (2008) The Capitosauria (Amphibia): characters, phylogeny, and stratigraphy . Palaeodiversity 1:189–226 *Yates, A. M. & Warren, A. A. (2000) The phylogeny of the 'higher' temnospondyls (Vertebrata: Choanata) and its implications for the monophyly and origins of the Stereospondyli. Zoological Journal of the Linnean Society 128: 77-121. == Aiheesta muualla == * Mikko's Phylogeny Archive Luokka:Panssarisammakot
Kullas

Kullas on sukunimi. Se on muun muassa seuraavien henkilöiden sukunimi: * Emilia Kullas (s. 1970), suomalainen päätoimittaja ja järjestöjohtaja * Harri Kullas (s. 1992), virolais-suomalainen motocrosskuljettaja * Heleena Kullas (s. 1949), suomalainen korkeushyppääjä * Mirja Kullas (myöh. Heikkilä, s. 1942), suomalainen yleisurheilun moniottelija
Yukinori Oguni

Yukinori Oguni (s. 19. toukokuuta 1988) on japanilainen ammattinyrkkeilijä ja hallitseva ylemmän kääpiösarjan IBF liiton maailmanmestari. == Ammattiura == Oguni debytoi ammattinyrkkeilykehissä vuonna 2009. Vuonna 2011 Oguni kohosi OPBF liiton mestariksi voittamalla Roli Gascan kaikin tuomariäänin kaksitoistaeräisen ottelun päätteeksi. Oguni kärsi uransa ensimmäisen tappion vuonna 2012 Shingo Wakelle joutuen luovuttamaan ottelun kymmenennen erän jälkeen.http://www.fightnews.com/Boxing/wake-dethrones-opbf-122lb-ruler- oguni-177183 IBF liiton mestariksi Oguni kohosi vuonna 2016 voittamalla Jonathan Guzmanin kaikin tuomariäänin kaksitoistaeräisen ottelun päätteeksi.http://www.boxingscene.com/yukinori-oguni-shocks-jonathan-guzman- wins-122-lb-title--112245 == Lähteet == == Aiheesta muualla == *| Ammattinyrkkeilyottelut boxrec.comissa Luokka:Japanilaiset nyrkkeilijät Luokka:Vuonna 1988 syntyneet Luokka:Elävät henkilöt
Oukitel

Oukitel on kiinalainen vuonna 2007 perustettu elektroniikkayhtiö. Se aloitti älypuhelinten massatuotannon 2009. Vuonna 2016 sen tehtaissa työskenteli noin tuhat henkilöä. Oukitelin puhelinmalleihin kuuluu muun muassa K6000 Pro. == Lähteet == == Aiheesta muualla == * Viralliset verkkosivut *Suomalaisen maahantuojan verkkosivut Luokka:Kiinalaiset elektroniikkayhtiöt Luokka:Matkapuhelinvalmistajat
John Howett

John Howett (s. 26. heinäkuuta 1952)John Howett | Team | TOYOTA F1 TEAM official site on brittiläinen entinen Toyota Motorsportin ja Toyotan Formula 1 -tallin puheenjohtaja. Howett nimitettiin lokakuussa 2002 Toyotan Motorsportin uudeksi puheenjohtajaksi, jossa hän aloitti tammikuussa 2003.Howett Toyotan F1-johtajaksi, Andersson tallipäällikkö Hän jätti tehtävän kesäkuussa 2010. == Lähteet == == Aiheesta muualla == * GrandPrix.com Luokka:Formula 1 -tallien työntekijät Luokka:Vuonna 1952 syntyneet Luokka:Elävät henkilöt Luokka:Brittiläiset henkilöt
Sana (kulttuurilehti)

Sana oli Mikkelissä vuosina 1910–1914 ilmestynyt kulttuuripoliittinen aikakauslehti. Kustannusosakeyhtiö Valonvallan julkaiseman Sanan taustalla oli sittemmin sosiaalidemokraatteihin liittynyt lehtimies Otto Orasmaa. Sen tarkoituksena oli toimia kansanomaisena ja yleistajuisena kulttuurilehtenä, joka levittäisi sivistystä myös kansan pohjakerroksiin. Puolueista riippumattomaksi julistautunut Sana kannatti yksilönvapautta, yhteiskunnallista oikeudenmukaisuutta ja kansanvallan lisäämistä. Sen menestystä edisti vuonna 1911 lakanneen Päivän avustajajoukon siirtyminen lehden tukijoiksi. Vuonna 1912 Sanaan liitettiin Helsingissä ilmestynyt kaunokirjallinen viikkolehti Varpunen ja vuonna 1913 ainoastaan näytenumeroina ilmestynyt hämeenlinnalainen Viikon Viesti. Lehdessä käsiteltiin muun muassa uskontoa, naisen asemaa, työväenliikettä ja muita yhteiskunnallisia kysymyksiä sekä kirjoitettiin paljon taiteista ja sivistyksestä. Muista kulttuurilehdistä poiketen Sanassa julkaistiin myös varsin paljon kuvia. Toimituskuntaan kuuluivat Orasmaan lisäksi Selma Anttila, Eero Eerola, Ilmari Kianto ja Jaakko Päivärinta. Aluksi kahdesti ja sittemmin kerran kuukaudessa ilmestynyt lehti lakkasi Orasmaan siirryttyä Sörnäisten työväennäyttämön johtajaksi. Sen jatkajaksi perustettiin Kaarlo Kaslinin vuosina 1915–1917 julkaisema samanniminen lehti, joka sisällöltään muistutti paljon Orasmaan alkuperäistä lehteä. ==Lähteet== ==Aiheesta muualla== * Sana (1910–1914) digitoituna kansalliskirjastossa * Sana (1915–1917) digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Mikkelin media Luokka:Suomalaiset kulttuurilehdet
Paracyclotosaurus

Paracyclotosaurus on sukupuuttoon kuollut panssarisammakoiden suku, joka eli triaskaudella noin 235 miljoonaa vuotta sitten. Fossiileja on löydetty Australiasta, Intiasta ja Etelä-Afrikassa. Paracyclotosauruksella oli litteä ruumis, ulkonäöltään samankaltainen kuin nykyisillä salamantereilla – mutta paljon isompi, se kasvoi jopa 2,3 metriä pitkäksi.Malam, Parker 2002, s. 19Dixon et al., 1992, s. 53 Paracyclotosaurus kuului Capitosauria -kladiin, jotka palasivat veteen kynodonttien ja dikynodonttien syrjäyttämänä. Ne siis pystyivät elää maalla, mutta ne viettivät suurimman osan ajastaan vedessä. Paracyclotosaurus oli kalansyöjä ja saalisti luultavasti odottaen saalista juuri vedenpinnan alla. Kun pahaa aavistamaton kala ui sen leukojen ulottuville, Paracyclotosaurus nosti jättimäistä päätänsä, avasi kitansa ammolleen ja imaisi kalan sisäänsä. Nykyaikaiset saalistajat, kuten krokotiilit, käyttävät samaa taktiikkaa napatakseen osan saaliistaan. Paracyclotosauruksen suuri pää oli päältä litteä ja lähestulkoon 60 senttiä pitkä. Sen litteys tarkoitti sitä että niskan jänteistyksen kohta oli miltei samalla tasolla kuin leukojen liitoskohta. Tuloksena suu avautui helposti korottamalla päätä. == Lähteet == * * === Viitteet === == Aiheesta muualla == *Paracyclotosaurus Fossilworks *Paracyclotosaurus davidi Natural History Museum Luokka:Panssarisammakot
Otava (kuvalehti)

Otava oli Helsingissä vuosina 1912–1920 ilmestynyt kulttuurille ja kaunokirjallisuudelle omistettu kuvalehti. Kustannusosakeyhtiö Otavan julkaisema makasiinityyppinen lehti oli vakava yritys popularisoida kulttuurielämän eri puolia. Nimekkään avustajakuntansa ansiosta se saavutti enimmillään lähes 10 000 kappaleen levikin. Ruotsinkielisen Arenan tavoin Otava ei kuitenkaan ollut kannattava, ja sen julkaiseminen päättyi samantyyppisen Maailman tultua markkinoille vuonna 1920. Kerran kuukaudessa ilmestyneen lehden toimittajina työskentelivät Helmi Krohn (1912–1919) ja Ilmari Ahma (1920). ==Lähteet== ==Aiheesta muualla== * Otava digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset kulttuurilehdet
Peltobatrachus

Peltobatrachus on sukupuuttoon kuollut panssarisammakoiden suku, joka eli permikauden lopulla Afrikassa (Tansaniassa). Sen ruumiin yläpuolta peitti panssarin asetelma, joka tuo mieleen nykyiset vyötiäiset. Peltobatrachus oli noin 70 senttiä pitkä, ja panssarinsa takia hidasliikkeinen sammakkoeläin. Vaikka eläin olikin hyvin maaelämään sopeutunut, se joutui silti palaamaan veteen munimaan. Luinen panssari oli järjestynyt leveiksi kilviksi hartioiden päälle ja lanteiden taakse, ja poikittaisiksi nauhoiksi pitkin ruumista. Eläimen hampaita ei ole löydetty, mutta se on saattanut syödä hyönteisiä, matoja ja kotiloita, aivan kuten vyötiäiset nykyään. Vertailut lähisukuisten sammakkoeläinten kanssa ovat osoittaneet että leuat saattoivat soveltua näykkimiseen nykyisten krottien tapaan. == Lähteet == * === Viitteet === Luokka:Panssarisammakot
Nuoret leijonat (elokuva)

Nuoret leijonat (The Young Lions) on Edward Dmytrykin ohjaama yhdysvaltalainen sota-draamaelokuva vuodelta 1958. Se perustuu Irwin Shaw’n samannimiseen romaaniin, ja elokuvan kolmea miespääosaa näyttelevät Marlon Brando, Montgomery Clift ja Dean Martin. == Rooleissa == == Aiheesta muualla == * * Luokka:Vuoden 1958 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset sotadraamat Luokka:Yhdysvaltalaiset romaaneihin perustuvat elokuvat
Mark Gillan

Mark Gillan (s. 25. tammikuuta 1968) on brittiläinen insinööri, joka on työskennellyt Formula 1 -tallien palveluksessa. Gillan aloitti uransa vuonna 2002 Jaguarilla auton suorituskyvystä vastaavana insinöörinä, jona hän toimi vuoteen 2004 saakka. Sen jälkeen hän siirtyi vuonna 2006 Toyotalle aerodynamiikkapuolen johtajaksi, jona hän toimi vuoteen 2009 saakka. Syyskuussa 2011 Gillan siirtyi Williamsille pääinsinööriksi, mutta jätti tallin kauden 2012 päätteeksi. == Lähteet == Luokka:Brittiläiset insinöörit Luokka:Formula 1 -tallien työntekijät Luokka:Vuonna 1968 syntyneet Luokka:Elävät henkilöt
Arena (kuvalehti)

Arena oli Helsingissä vuosina 1916–1920 ilmestynyt ruotsinkielinen aikakauslehti. Söderström & Co:n julkaisema Arena oli suomenkielisen Otavan kaltainen kulttuurielämää popularisoiva kuvalehti. Se oli pakinoiva ja pirteä, mutta tyyliltään kovin opettavainen ja sisällöltään köykäinen. Arenan elinmahdollisuudet kantaa ottavien kulttuuripoliittisten lehtien ja ajanmukaisten yleiskuvalehtien välissä olivat heikot, eivätkä ruotsinkieliset yleisölehdet muutenkaan pystyneet kunnolla kilpailemaan ruotsinmaalaisten lehtien kanssa. Aluksi neljästi ja vuosina 1917–1918 kuudesti vuodessa sekä vuonna 1919 kerran kuukaudessa ilmestyneen lehden toimittajina työskentelivät Henning Söderhjelm (1916), Erik Grotenfelt (1917–1918) ja Nils Lüchou (1918–1920). ==Lähteet== ==Aiheesta muualla== * Arena digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset kulttuurilehdet Luokka:Suomalaiset ruotsinkieliset aikakauslehdet
Love or Leave

Love or Leave on 4Funin esittämä kappale, joka edusti Liettuaa vuoden 2007 Eurovision laulukilpailussa Helsingissä. Kappale pääsi suoraan kilpailun finaaliin, jossa se sijoittui 24 maan joukosta sijalle 21. == Lähteet == Luokka:Liettuan euroviisuedustuskappaleet Luokka:Vuoden 2007 euroviisuedustuskappaleet
Reino Raitasaari

Reino Kalevi Raitasaari (27. kesäkuuta 1927 Joroinen – 23. tammikuuta 2014 Hämeenlinna)Reino Raitasaaren kuolinilmoitus (maksullinen artikkeli) Helsingin Sanomat 23.2.2014, s. C 26. Viitattu 2.8.2018. oli suomalainen upseeri, joka toimi muun muassa useissa YK-tehtävissä ja Panssarikoulun johtajana. Raitasaaren vanhemmat olivat vääpeli Niilo Raitasaari ja Helmi Immonen. Hänen puolisonsa vuodesta 1952 oli Kaija Sirkiä. Raitasaari tuli ylioppilaaksi Hämeenlinnan yhteiskoulusta 1947, Kadettikoulusta hän valmistui 1949 ja suoritti Sotakorkeakoulun 1961. Maanpuolustuskurssin Raitasaari kävi 1966. Hän toimi 1941–1942 vapaaehtoisena 2. Rajaprikaatissa. Nuorempana upseerina Jääkäripataljoona 4:ssä Raitasaari toimi 1950–1951 ja Panssaripataljoonassa–Panssarivaunupataljoonassa–Panssarirykmentissä 1951–1954. Komppanianpäällikkö Panssarirykmentissä ja Panssarikoulussa Raitasaari oli 1954–1962 ja sotilastarkkailija Kashmirissa 1962–1964. Kyproksella hän palveli 1964. Raitasaari toimi Panssarirykmentin teknisen toimiston päällikkönä 1964–1965, rykmentin Panssarivaunupataljoonan komentajana 1965–1966, Etelä-Suomen sotilasläänin esikunnan toimistopäällikkönä 1966–1966, puolustusministeriön YK-toimiston päällikkönä 1967–1969, YK:n suomalaisen pataljoonan komentajana Kyproksella 1969–1970, Panssarikoulun johtajana 1970–1971, uudelleen Panssarivaunupataljoonan komentajana 1971–1973 sekä YK:n suomalaisen valmiusjoukon komentajana Siinailla 1973–1976, ennen eroamistaan vakinaisesta palveluksesta viimeksi mainittuna vuonna. Raitasaari ylennettiin vänrikiksi 1948, luutnantiksi 1950, yliluutnantiksi 1953, kapteeniksi 1956, majuriksi 1963, everstiluutnantiksi 1969 ja everstiksi 1975. ==Lähteet== Luokka:Suomalaiset everstit Luokka: Vuonna 1927 syntyneet Luokka: Vuonna 2014 kuolleet
Kotkan Riento

Kotkan Riento oli vuosina 1906–1931 toiminut kotkalainen urheiluseura. Sen lajeina olivat muun muassa paini, nyrkkeily, voimistelu, yleisurheilu sekä jalkapallo. Riennon tunnetuin urheilija oli Tukholman olympialaisissa vuonna 1912 kultaa voittanut painija Kaarlo Koskelo, joka palasi seuran riveissä myös jalkapalloa. == Historia == Seura perustettiin vuoden 1905 suurlakon aikana syntyneen Kotkan punakaartin urheiluseuraksi vuonna 1906 nimellä Kotkan Punaisen Kaartin Voimistelu- ja Urheiluseura Riento. Kotkan työväenyhdistyksen alaosastona toimineella seuralla oli muiden aikakauden työläisurheiluseurojen tapaan myös huvitoimikunta, jonka alaisuudessa toimivat muun muassa näytelmäjaosto sekä mieskuoro. Ensimmäisen maailmansodan alla vuonna 1913 seurassa oli 430 jäsentä. Osa Riennon voimistelijoista oli tuolloin liittynyt Kotkan Intoon. Vuoden 1918 sisällissodan aikana punakaartin riveissä taisteli Kotkan Riennon urheilijoista koottu komppania, joka Helsingin Jyryn urheilijoiden muodostaman Jyryn komppanian tavoin oli yksi punaisten eliittiosastoista. Sodan yhteydessä Riennon jäsenistä ainakin 20 kuoli taisteluissa, teloituksissa ja vankileireillä. Sodan jälkeen punaisten puolella taistelleet seurat erotettiin SVUL:n jäsenyydestä ja Riento liittyi vuonna 1919 perustettuun Työväen Urheiluliittoon. 1920-luvulla Riento tunnettiin erityisesti jalkapalloseurana. Se oli voittanut Suomen Palloliiton Kymin piirinmestaruuden jo 1913 ja oli alusta lähtien mukana myös TUL:n jalkapallomestaruuskilpailuissa. Riento selvisi finaaliin vuonna 1921, mutta hävisi loppuottelun Helsingin Kullervolle. Riento tunnettiin kovaotteisena joukkueena ja myös seuran kiihkeät kannattajat herättivät huomiota. Vuonna 1926 Ola Fogelberg luonnehti Työväen Urheilulehdessä Riennon pelityyliä ”väkivaltaiseksi” ja moitti myös kannattajia niiden huutelemista ”räikeistä tyhjänpäiväisyyksistä”. Vuosina 1923 ja 1925 Riento pelasi ystävyysottelun Kotkassa vieraillutta neuvostoliittolaista joukkuetta vastaan. Jalkapalloilijat olivat kuitenkin tyytymättömiä lajinsa asemaan seuran sisällä ja lisäksi kommunistien lisääntynyt vaikutusvalta aiheutti ristiriitoja. Tämän seurauksena syksyllä 1927 osa jalkapalloilijoista erosi Riennosta, perustaen uuden jalkapalloseuran Kotkan Työväen Palloilijat. Hankkeen puuhamiehenä oli Riennossa yli 20 vuoden ajan pelannut Axel Andersson, joka valittiin myös KTP:n ensimmäiseksi puheenjohtajaksi. Riennon toiminta loppui, kun Kotkan raastuvanoikeus lakkautti sen kommunistilakien nojalla 15. huhtikuuta 1931. Kommunistien ja sosialidemokraattien väliset riidat näkyivät vielä tämän jalkeenkin, sillä osa Rientoon jääneistä jalkapalloilijoista siirtyi seuran lakkauttamisen jälkeen KTP:n sijasta porvarillisen Kotkan Palloseuran riveihin. Keväällä 1935 Metsolan kaupunginosassa toimineen Riennon alajaoston jatkajaksi perustettiin Metsolan Kiri -niminen seura, joka nykyään tunnetaan nimellä Kotkan Kiri. == Lähteet == Luokka:Kotkalaiset urheiluseurat Luokka:Entiset suomalaiset jalkapalloseurat
Punggolin asema

Punggol on Singaporen Mass Rapid Transit -metrojärjestelmän asema Punggolissa Singaporen koillisella suuralueella. Sitä käyttävät North East Linen junat sekä Punggolin Light Rail Transit -pikaraitiotie. Asema avattiin osana metron North East Linea 20. kesäkuuta 2003. LRT:n itäisellä lenkillä liikenne alkoi 29. tammikuuta 2005 ja läntisellä lenkillä 29. kesäkuuta 2014. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North East Line NE1 HarbourFront 5:42 6:03 23:28 Punggolin LRT PE1 Cove 5:20 5:40 0:20 PE7 Damai 5:25 5:45 0:22 PW1 Sam Kee 5:28 5:48 15:00 PW7 Soo Teck 15:00 15:00 0:40 == Lähteet == == Aiheesta muualla == Luokka:Mass Rapid Transitin asemat
Patrick Louis

Patrick Louis (s. 22. joulukuuta 1961)Patrick Louis - CEO, Lotus F1 on ranskalainen entinen Lotus F1 Teamin Formula 1 -tallin toimitusjohtaja. Louis aloitti vuonna 2010 Renaultilla operatiivisena johtana, ja vuonna 2012 hänet ylennettiin Lotus F1 -tiimin toimitusjohtajaksi.Räikkösen Lotus-tallissa uusia nimityksiä Hän jätti tehtävän tammikuussa 2014.Lotuksen toimitusjohtaja jätti paikkansa == Lähteet == Luokka:Formula 1 -tallien työntekijät Luokka:Vuonna 1961 syntyneet Luokka:Elävät henkilöt Luokka:Ranskalaiset henkilöt
Federico Gastaldi

Federico Gastaldi (s. 1964)Entrevista a Federico Gastaldi: "Somos el equipo natural para la vuelta de Renault a la Fórmula 1" on argentiinalainen entinen Lotus F1 Teamin Formula 1 -tallin tallipäällikkö. Gastaldi toimi vuodesta 2010 lähtien Lotuksella kaupallisten osaston johtajana. Vuonna 2014 Gastaldi nousi Lotus F1 -tiimin tallipäälliköksi korvaten Éric Boullierin, joka siirtyi McLarenille.Kaupallinen johtaja Gastaldi Lotuksen vt. tallipäälliköksi == Lähteet == Luokka:Formula 1 -tallipäälliköt Luokka:Argentiinalaiset urheilualan henkilöt Luokka:Vuonna 1964 syntyneet Luokka:Elävät henkilöt
Szczyrk

Szczyrk () on kaupunki Sleesian voivodikunnassa eteläisessä Puolassa. Kaupungin asukasluku oli 5 799 vuonna 2015. Szczyrk on suosittu talviurheilukeskus Skrzycznen (1 257 m), Malinówin (1 095 m) ja Klimczokin (1 119 m) kupeessa. Alueella on noin 60 kilometriä laskettelurinteitä ja 50 hiihtohissiä. ==Lähteet== ==Aiheesta muualla== *Kaupungin verkkosivusto *
Kullervo Muurinen

Kersti Kullervo Muurinen (19. tammikuuta 1927 Kuolemajärvi – 16. huhtikuuta 1991 Imatra) oli suomalainen jääpallomaalivahti, jonka pelaajaura kesti aina vuoteen 1969. Kullervo Muurinen aloitti uransa HPS:ssä talvella 1941 puolustajana. Muutettuaan Tainionkoskelle vuonna 1947 hän siirtyi YVPS:n maalivahdiksi. Muurinen pääsi B-maajoukkueeseen talvella 1949 ja A-maajoukkueeseen Oslon talviolympialaisten näytösturnaukseen. Oslon turnauksessa hän oli velä varamaalivahti, mutta kaudesta 1953 alkaen hän oli maajoukkueen ykkösmaalivahti. Hän pelasi kaikkiaan 21 A-maaottelua vuosina 1953–1961. Hän edusti Suomea vuosien 1957 ja 1961 MM-kisoissa ja saavutti MM- hopeaa ja -pronssia. Muurinen siirtyi YVPS:stä edelleen aikansa huippujoukkueeseen Oulun Palloseuraan, joka oli ottanut jo mestaruuden. Muurinen oli vuonna 1956 voittamassa mestaruuden seuran riveissä. Uransa loput vuodet vuosina 1958–1962 Muurinen pelasi Lappeenrannassa Veiterän maalilla ja oli tuomassa Veiterälle useina vuosina mitalisijoituksia. Muurisen torjunnat Suomen maalissa olivat 1950-luvulla kuuluisia. Vuoden 1955 jääpallomaaottelussa Ruotsia vatsaan Muurinen torjui ilmiömäisesti kaksi ruotsalaisrangaistuslyöntiä. Muurinen johti huudoillaan puolustuspeliä. Maajoukkueen sen aikaiset puolustajat totesivat, että Siviilielämässä Kullervo Muurinen toimi taksiautoilijana, mutta joutui lopettamaan työuransa vuonna 1978. ==Saavutuksia== * Olympiaedustaja 1952 * MM-hopeaa 1957 * MM-pronssia 1961 * Vuoden jääpalloilija 1955 * SM-kultaa 1956 (Oulun Palloseura) * SM- hopeaa 1955, 1957 (Oulun Palloseura) ja 1960 Veiterä * SM-pronssia 1958, 1959, 1961 Veiterä * 21 A- ja 5 B-maaottelua == Lähteet == * * * Luokka:Suomalaiset jääpalloilijat Luokka:Vuonna 1927 syntyneet Luokka:Vuonna 1991 kuolleet
Veisjärv

Veisjärv (myös Veisejärv tai Valgejärv ) on Virossa Viljandimaalla Mulgin ja Viljandin kuntien välisellä rajalla sijaitseva järvi. == Maantietoa == Järven pinta-ala on 481 hehtaaria (ha) ja se on 3,5 kilometriä pitkä ja 1,8 kilometriä leveä. Sen laskujoki on Õhne jõgi, joka laskee kolmen kilometrin päässä Mäeküla järveen ja huomattavin tulo-oja on Anikatsi kraavi. Järven valuma-alueen laajuus on 26,1 km². Järvi on luodattu ja sen suurin syvyys on 4,0 metriä ja keskisyvyys 1,3 metriä. Järven laskennallinen tilavuus voidaan arvioida 0,0063 kuutiokilometriksi (km³) eli 6,3 miljoonaksi kuutiometriksi (m³). Järven rantaviivan pituus on 9,0 kilometriä. == Järven luokittelu ja ekologia == Järvi on limnoligiselta luokitukseltaan kovavetinen ja miksotrofinen järvi. Siinä kallioperän kalkkikivestä liukenee veteen mineraaleja ja vetykarbonaattia, joka nostaa veden kovuutta keskikovaksi (80−240 mg/l). Veisjärvessä on vetykarbonaatin pitoisuus on 2,1–3,2 mg(ekv) litrassa vettä ja veden happamuustaso on pH 8,4–9,3. Mineraalien runsas määrä merkitsee myös korkeampaa suolojen pitoisuutta vedessä. Veden sähkönjohtavuus on 156–286 μS/cm. Miksotrofinen järvi on alkujaan voinut olla joko eutrofinen tai dystrofinen, mutta on ravinnekuormituksen vuoksi muuttunut miksotrofiseksi. Veisjärvi sijaitsee suuren Rubinan soon vieressä ja se kohottaa veden humuspitoisuutta. Järven hapenkulutus on eutrofista järveä voimakkaampaa, koska siinä on runsaasti happea kuluttavaa humusta. Tästä huolimatta happipitoisuus voi olla Veisjärvestä melko korkeaakin. Happipitoisuudeksi on mitattu 8,5–11 mg litrassa vettä, minkä on hapen kylläisyytenä ilmaistuna 97–116%. Veden ravinnepitoisuudet ovat melko korkeita. Fosforipitoisuus on keskimäärin 31 mikrogrammaa litrassa vettä (μg/l) ja typpipitoisuus on 1077 μg/l. Tällaiset määrät ravinteita kasvattavat levien ja bakteerien biomassaa ja samentavat vettä. Veden näkösyvyys onkin vain 0,7–1,1 metriä. Järven mataluus estää veden lämpötilakerrostumista, jolloin koko vesimassa säilyy vuoden ympäri samanlaatuisena. Järvessä elää yleisinä ahven, hauki, kiiski, kuha, lahna, allikkosalakka, pasuri, sorva, särki, salakka ja mutakala. == Luonnonsuojelualue == Veisjärv kuuluu osana Rubinan luonnonsuojelualueeseen, jonka pohjoinen osa se on. == Lähteet == Luokka:Viljandin kunta Luokka:Mulgi Luokka:Viljandimaan järvet Luokka:Võrtsjärven alavesistöalue Luokka:Õhne jõen valuma-alue
Finlayson Art Area

Finlayson Art Area (FAA) on Tampereella vuosittain kesä-elokuussa järjestettävä kuvataidetapahtuma. Se esittelee suomalaisten ja ulkomaalaisten taiteilijoiden teoksia. FAA levittäytyy Finlaysonin vanhan tehdasalueen tehdassaleihin, kujille ja aukioille. Tapahtumaan on vapaa pääsy. FAA:n toteuttaa Grafiikanpaja Himmelblau, jonka toimitusjohtaja Pertti Ketonen on ollut tapahtuman primus motor. FAA on järjestetty vuodesta 2015 lähtien, ja se sai vuonna 2016 Tampereen kulttuuriteko -palkinnon. == Lähteet == == Aiheesta muualla == * Finlayson Art Arean kotisivu Luokka:Kesänäyttelypaikat Luokka:Tampereen kuvataide Luokka:Finlayson Luokka:Finlayson (kaupunginosa)
Guttannen

Guttannen on kunta Sveitsissä, Bernin kantonin kaakkoisnurkassa. Vuoden 2015 lopussa kunnassa oli 291 vakinaista asukasta. Kunnan pinta-ala on 201 neliökilometriä, joten asukastiheys on vain runsaat 1 asukasta neliökilometrillä. ==Maantiede== Maantieteellisesti kunta sijaitsee Bernin Alpeilla sekä Aarejoen varrella, sen alkulähteillä. Paikkakunnan korkein vuori on 4,3-kilometrinen Finsteraarhorn. Kunnan alueesta 173 neliökilometriä, lähes 90 prosenttia, on tuottamatonta maata, vuoristoa, jäätiköitä tai tekojärviä. == Talous == Guttannen on tunnettu Kraftwerke Oberhasli AG:n vesivoimalaitoksista sekä niitä varten tehdyistä patojärvistä (Grimselsee, Oberaarsee, Gelmersee, Räterichsbodensee). == Liikenne == Valtatie 6 kulkee pohjoisesta Meiringenista ja Innertkirchenistä Guttannenin kautta etelään, Grimselsolan yli Rhônejoen laaksoon, Valais’n kantoniin. == Lähteet == * ===Viitteet=== == Aiheesta muualla == * *
Antaudun (Reino Nordinin albumi)

Antaudun on suomalaisen näyttelijä-laulaja Reino Nordinin 24. helmikuuta 2017 julkaistu toinen sooloalbumi. Albumi julkaistiin aluksi vain digitaalisessa muodossa, mutta se julkaistiin CD-levynä ja vinyylinä muutama kuukausi digijulkaisun jälkeen. Albumi oli saavuttanut jo ennakkoon kultalevyrajan, kun siltä julkaistut singlet ylittivät yhteenlasketusti 10 miljoonan suoratoistokuuntelun rajan. Albumi nousi ensimmäisellä listaviikollaan Suomen virallisen albumilistan ensimmäiseksi. Antaudun oli YleX-radiokanavan viikon albumina sen julkaisuviikolla. == Kappaleet == == Singlet == Antaudun-albumin ensimmäinen single, ”Puhu vaan”, julkaistiin hieman yli vuosi ennen itse albumia, 5. helmikuuta 2016. Kappale sijoittui kahdeksi viikoksi singlelistan 18:nneksi ja se oli parhaimmillaan 57:nneksi soitetuin radiokappale Suomessa. Single toi Nordinille hänen uransa ensimmäisen kultalevyn, kun kappaletta striimattiin yli kaksi miljoonaa kertaa. Toinen single, ”Kato mua silmiin”, julkaistiin 29. huhtikuuta 2016. Jaakko "JS16" Salovaaran tuottama kappale nousi albumin suurimmaksi hitiksi sijoittuen 16 viikoksi latauslistalle sekä ollen heinäkuussa viikolla 28/2016 10:nneksi soitetuin radiokappale. ”Kato mua silmiin” -single toi Nordinille puolestaan Nordinin uran ensimmäisen platinalevyn. Kolmantena singlenä elokuussa 2016 julkaistu ”Kosketa” saavutti puolestaan kultalevyrajan. Neljäs single ”Momentumii” julkaistiin tammikuussa 2017 ja samana päivänä itse albumin kanssa sen viides single ja nimikappale ”Antaudun”. ”Antaudun” oli touko–kesäkuussa 2017 viisi viikkoa putkeen Suomen soitetuin radiokappale. ”Antaudun”-kappale oli vuoden 2019 toukokuuhun mennessä saavuttanut nelinkertaista platinaa. Huhtikuun alussa 2016 SoundCloud-palvelussa julkaistiin epävirallinen single ”Otan sut haltuun”. Kappale tuli saataville muihinkin suoratoistopalveluihin 22. kesäkuuta 2016. == Arvostelut == * FUM.fi: positiivinen * Keskisuomalainen: == Lähteet == Luokka:Vuoden 2017 albumit Luokka:Suomalaiset popalbumit
Inner Evil

__NOTOC__ Inner Evil on Convulsen single, joka julkaistiin 25. tammikuuta 2013 levymerkillä Svart Records. 1000:n kappaleen rajoitettuna 12” vinyylipainoksena sekä 100:n kappaleen käsin numeroituna kasettipainoksena.Discogs: Convulse – Inner Evil Kappaleet on äänitetty analogisesti. == Vastaanotto == Single sai ristiriitaisen vastaanoton. Kappaleet eivät vastanneet Kaaoszinen Arto Mäenpään ennakko-odotuksia ja sanoi siltä uupuvan jotakin, vaikkei pitänytkään sitä täydellisenä floppina. Angry Metal Guy -sivuston Natalie Zed antoi julkaisulle neljä tähteä viidestä. Hän kehui sen orgaanisuutta, koska nauhoituksissa ei ole käytetty mm. Pro Toolsia. Hänestä yhtye oli ilmiömäisessä vireessä, vaikka kappaleissa kuuleekin tauon tuoman hienoisen ruosteisuuden. Imperiumin Janne Rintala piti vanhan koulukunnan meininkiä tervetulleena, vaikka kaipasikin kappaleisiin lisää hyökkäävyyttä ja ilmavuutta. == Kappaleet == # # == Kokoonpano == * Rami Jämsä – laulu, kitara * Kristian Kangasniemi – kitara * Juha Telenius – basso * Rolle Markos – rummut === Tuotanto === * Juuso Nordlund – äänittäjä * Jaakko Viitalähde – masteroija * Luxi Lahtinen – kansikuva * Peetu Lakanen – valokuvat == Arvostelut == * Angry Metal Guy: * Imperiumi.net: * Kaaoszine: 4/10 == Lähteet == == Aiheesta muualla == * Luokka:Vuoden 2013 kappaleet Luokka:Convulsen albumit
Margaret Hamilton

Margaret Hamilton -nimisiä henkilöitä ovat: * Margaret Hamilton (1902–1985), yhdysvaltalainen näyttelijä * Margaret Hamilton (s. 1936), yhdysvaltalainen tietojenkäsittelytieteilijä
USS Mizar

USS Mizar (runkonumero AP-12) oli Yhdysvaltain laivaston kuljetusalus, joka lunastettiin 1932. == Valmistus == United Fruit Company tilasi kylmäkonein varustetun rahtilaivan Betlehem Shipbuilding Corporationilta Quincystä Massachusettsista. Alus valmistui 1932 nimellä SS Quiriqua.http://www.navsource.org/archives/09/06/0612.htm Laiva kykeni kuljettamaan lastin lisäksi 95 matkustajaa.http://www.timetableimages.com/maritime/images/ufc50b-1.htm Yhdysvaltain laivasto hankki aluksen yhteysalukseksi 2. kesäkuuta 1941 ja se otettiin palvelukseen 14. kesäkuuta ensimmäisenä päällikkönään E. D. Walbridge. Alus muutettiin Staten Islandilla Brewer's Drydockilla varastolaivaksi. == Palvelus == Alus saapui 25. tammikuuta 1946 San Franciscoon, missä se sai määräyksen siirtyä Yhdysvaltain itärannikolle. Alus tarkastettiin siviiliin siirtoa varten. Se lähti Queposiin Costa Ricaan, missä alukselle kuormattiin banaaneja luovutettavaksi United Fruit Companylle Charlestonissa. Alus poistettiin palveluksesta 1. huhtikuuta Baltimoressa, minkä jälkeen se palautettiin alkuperäiselle omistajalle. Se poistettiin laivaston alusluettelosta 17. huhtikuuta. ==Lähteet== Luokka:Yhdysvaltain laivaston apualukset
On My Way (Omar Naberin kappale)

On My Way on slovenialaislaulaja Omar Naberin esittämä kappale, jolla hän edusti Sloveniaa vuoden 2017 Euroviisuissa. Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 36 pistettä, jäi sijalle 17 eikä päässyt finaaliin. == Lähteet == Luokka:Slovenian euroviisuedustuskappaleet Luokka:Vuoden 2017 euroviisuedustuskappaleet
Eric Lux

Eric Lux (s. 19. joulukuuta 1967)Eric Lux Paperjam Guide on luxemburgilainen yrittäjä ja liikemies. Hän on Gérard Lopezin ohella Genii Capitalin toinen perustajaosakas. == Yksityiselämä == 17\. huhtikuuta 2011 Kiinan GP:n jälkeen Lux nahisteli Shanghaissa M1NT-nimisessä yökerhossa Formula 1 -kuljettaja Adrian Sutilin kanssa. Saksalaisen Bild-lehden mukaan Sutil iski juomalasilla Luxia kaulaan, joka sai näin ollen haavan kaulaansa.F1-kuski pyysi anteeksi baaritappelua Lux teki tapauksesta rikosilmoituksen Sutilia vastaan.Sutilille syyte pahoinpitelystä ts.fi == Lähteet == Luokka:Luxemburgilaiset liikemiehet Luokka:Vuonna 1967 syntyneet Luokka:Elävät henkilöt
Kettering Bug

Kettering Bug oli kokeellinen lentävä torpedo, jota voidaan pitää modernien risteilyohjusten varhaisena edeltäjänä. Yksimoottorinen ja kaksitasoinen kone teki ensilentonsa 2. lokakuuta 1918. == Lähteet == == Aiheesta muualla == * The 'Aerial Target' and 'Aerial Torpedo' in the USA Luokka:Yhdysvaltalaiset miehittämättömät ilma-alukset